শতক (ভূমি পরিমাপের একক)
শতক হলো বাংলাদেশ ও ভারতে প্রচলিত একটি ভূমি পরিমাপের একক। ২০শ শতাব্দীর মাঝামাঝিতে উভয় দেশে এককের মেট্রিকীকরণের ফলে সরকারিভাবে এই পরিমাপ অপ্রচলিত হয়ে যায়। তবে বাংলাদেশ ও ভারতের পশ্চিমবঙ্গ রাজ্যের গ্রামীণ অঞ্চলে এককটি এখনও ব্যবহৃত হয়। এছাড়া পূর্ব আফ্রিকাতেও ভূমি পরিমাপের জন্য “ডেসিমাল” নামে অনুরূপ একক প্রচলিত আছে। ১ শতক জমি ৪৩৫.৬ বর্গফুট বা ৪০.৫০৫৭ বর্গমিটারের সমান। এটি প্রায় ১/১০০ একরের সমান।